Համար 188 դպրոցի տնօրեն Վարդիթեր Խաչատրյանն էլ իր ղեկավարած հաստատությունում տեսանկարահանող 16 սարքերի առկայությունը բացատրեց անվտանգության նկատառումով: «Հիմնականում անհրաժեշտությունը զգացել ենք դպրոցի անվտանգության պահպանման համար: Այլ նպատակ բացարձակապես չի եղել, դասասենյակներում էլ արդեն հանված են, ժամանակին ամեն ինչ արվել է»: Նա նույնպես ասաց, որ դպրոցի տարածքը շատ մեծ եւ տեսախցիկների մեծ մասը հսկում են բակը եւ միջանցքները: